google/wiki40b huggingface dataset:
Markedsanalyse

Markedsanalyse vil si å skaffe informasjon om markedet for deretter beslutte hva som er en realistisk målsetting for salg av produkter/tjenester. Informasjon og data om markedet kan være alt fra hvem konkurrentene er, fordeling av markedsandeler, hvem er kunden, kundenes behov osv. Kildene til denne informasjonen finner man hos bransjeforeninger, interesseorganisasjoner, Statistisk sentralbyrå, fagpresse eller på Internett. Ved å analysere disse dataene utarbeides en markedsplan som inneholder bedriftens fremgangsmåter for å nå målet.
Totalmarkedet for markedsanalyse i Norge var i 2006 ca. 850 millioner kroner, og det er bransje i vekst. Norsk Markedsanalyse Forening (NMF) er en ideell bransjeorganisasjon for all virksomhet som i videste forstand utøver eller bruker markedsanalyse.
Treaktsstruktur

Treaktsstrukturen er funnet opp av Aristoteles.
Siden Aristoteles' tid har man oppdelt en historie i tre akter. De to første aktene er delt inn i to deler igjen.

Anslaget

Anslaget kan brukes på mange måter, men er ofte brukt til å kommunisere til publikum hva de skal se. Dette gjøres ved å lage en såkalt miniversjon av hele filmen; den beskriver indirekte temaet, hovedkonflikten og løsningen.

Første plottpunkt

Første plottpunkt avslutter første akt, og er ca. 25 % inne i historien. Dette plottpunktet skal gi historien en ny dreining som sender historien i en ny retning. Derfor brukes ofte første plottpunkt til å introdusere hovedkonflikten. Dette vil nok beskrives i mange lærebøker som the inciting incident.
I kortfilmer kan man ofte benytte anslaget til å etablere hovedkonflikten. I mange kortfilmer brukes første plottpunkt til å sende filmen i en ny retning, og ikke til å etablere hovedkonflikt, da det allerede er gjort.

Midtpunktet

Midtpunktet kommer i midtakten, ca. 50 % ut i historien. Midtpunktet gir informasjon som leder til andre plottpunkt. Hvis f.eks. andre plottpunkt er et tidspunkt der detektiven finner beviset som skal føre til klimaks, vil midtpunktet være når han får snusen på hvor beviset kan være. Midtpunktet gir en svak dreining i historien.
Midtpunktet er av sekundær betydning, og kan sløyfes i kortfilmer (under 30 min)

Point of no return

Ved point of no return forverres situasjonen. Point of no return må ikke blandes med midtpunktet eller andre plottpunkt. Dette er når situasjonen forverres slik at vi må ha en løsning på konflikten. Det er nå ingen vei utenom endelig konfrontasjon for å løse konflikten.
Første og andre plottpunkt er dreininger i historien som henholdsvis etablerer og fører til en løsning på hovedkonflikten, så har point of no return en annen effekt. Den forverrer hovedkonflikten og intensiverer spenningen. Dette er ingen dreining på historien, men en tilspissing.
Som midtpunktet så er point of no return av sekundær betydning, sammenlignet med første og andre plottpunkt samt klimaks.

Andre plottpunkt

Andre plottpunkt avslutter andre akt etter ca. 75 % av historien. Andre plottpunkt er en overraskende dreining som sender historien i en ny retning. Hvis ikke dette punktet er overraskende så kan filmens historie bli lett gjennomskuelig og forutsigbar.
I andre plottpunkt kommer informasjon som muliggjør løsning på konflikt. Ved dette ledes historien over i tredje akt og klimaks, hvor nøkkelordet er løsning.

Klimaks

Klimaks avslutter tredje akt og dermed hele historien. Under klimakset kulmineres den dramatiske spenningen og hovedkonflikten løses.
Svadilfare

Svadilfare er i den norrøne mytologi en prektig hingst. Den slepte på et år alle steinene i muren som omgir Åsgard.
Åsgardingene hadde inngått et veddemål med Svadilfares eier om at hvis han kunne bygge muren på et år, ville han få både solen og månen. Dessuten skulle han få Frøya. Da det så ut til at han skulle lykkes med å bygge muren ved hjelp fra hesten, måtte Loke forhindre det. Han omskapte seg til en hoppe for å lokke hingsten vekk fra arbeidet. Det lyktes i siste øyeblikk, og Svadilfares eier tapte veddemålet, men Loke måtte forbli hoppe inntil Sleipner ble født. Svadilfare og Loke er dermed Sleipners foreldre.
Take the "A" Train

«Take the "A" Train» er en amerikansk jazzsang med melodi av Billy Strayhorn og tekst av Joya Sherill. Den ble signaturmelodien til Duke Ellington and his Orchestra.
Bruken av Strayhorns komposisjon som signaturmelodi ble nødvenddiggjort av en avgjørelse fattet av ASCAP i 1940. Da ASCAP økte sin lisensavgift for kringkastingsbruk kunne ASCAPs medlemmer, deriblant Ellington, ikke lenger spille sine komposisjoner på radio, siden mesteparten av musikken på den tiden ble spilt live på radio.
Ellington henvendte seg til Strayhorn og sønnen Mercer som var registrert hos ASCAP-konkurrenten BMI for «to write a whole new book for the band», som Mercer erindret.
15. januar 1941 spilte Duke Ellington and his Orchestra inn «Take the "A" Train» i RCA Victors innspillingsstudio i Hollywood. Den kom inn på poplisten i juni og lår der i syv uker med en ellevteplass som beste resultat. I 1943 kom den på listen igjen og lå på en nittendeplass i én uke.
Glenn Miller and His Orchestra spilte inn sin versjon i Hollywood 28. mai 1941. Den ble utgitt på 78-platene Bluebird B 11187B, HMV DB 5829 og på HMV A.L. 2837 (i Norge).
I 1999 inkluderte National Public Radio «Take the "A" Train» i betegnelsen NPR 100, hvor NPRs musikkutgivere har sammenstilt det de anså for å være de hundre viktigste amerikanske komposisjonene på 1900-tallet.
Sangen handler om Linje A på New Yorks undergrunnsbane som går gjennom New York City fra østre Brooklyn og passerer Harlem på sin vei til nordlige Manhattan.

Norsk versjon

Lillebjørn Nilsen har skrevet en norsk tekst. På norsk bærer den tittelen «Dra med Krøderbanen». Den ble utgitt av Ballade! på LP-platen Ekstranummer (Nor-Disc NORLP 405) i 1980. Produsent var Pete Knutsen.
Mike & Molly

Mike & Molly er en amerikansk komiserie som gikk på CBS fra 2010 til 2016. Serien handlet om den overvektige politimannen Mike og den den overvektige læreren Molly. De møttes på et møte for anonyme overspisere, og blir kjærester. TV-seriens to hovedpersoner spilles av Billy Gardell og Melissa McCarthy. Serien er laget av Mark Roberts og Chuck Lorre.
I Norge gikk den på TV 3.
TV-serien ble i 2011 nominert til en People's Choice Awardsom nykommer innenfor komiserie-genren. Melissa McCarthy vant i 2011 en Emmy Award for rollen som Molly Flynn.
Vasokonstriksjon

Generell mekanisme

Mekanismen som fører til vasokonstriksjon er et resultat av den økte konsentrasjonen av kalsium (Ca ² ⁺ ioner) i blodårenes glatte muskelceller. Spesifikke mekanismer for å generere en økt intracellulær konsentrasjon av kalsium avhenger av vasokonstriktor. Glatte muskelceller er i stand til å generere aksjonspotensialer, men denne mekanismen blir sjeldent brukt til kontraksjon i blodkar. Hormonelle eller farmakokinetiske komponenter er fysiologisk mer relevante. To vanlige stimuli for å fremkalle sammentrekninger av glatt muskulatur er sirkulerende adrenalin og aktivering av det sympatiske nervesystemet som direkte innerverer muskelen (gjennom utskillelse av noradrenalin). Disse forbindelsene samhandler med celleoverflatens adrenerge reseptorer. Slike stimuli resulterer i en signaloverføringskaskade som fører til økt intracellulært kalsium fra sarkoplasmatisk retikulum gjennom IP3- mediert kalsium-utskillelse, samt økt kalsium-innstrømming over sarcolemma gjennom kalsium-kanaler. Økningen i intracellulære kalsium-komplekser med calmodulin, som igjen aktiverer myosin lett-kjede kinase. Dette enzymet er ansvarlig for fosforylering av den lette kjeden i myosin slik at den stimulerer til sirkulasjon over broen.
Når den har blitt hevet, synker den intracellulære kalsiumkonsentrasjonen tilbake til sitt basale nivå igjen gjennom en rekke proteinpumper og kalsium-vekslere lokalisert på cellemembranen og sarkoplasmatisk retikulum. Denne reduksjonen i kalsium fjerner stimulans nødvendig for kontraksjon, slik at cellen kommer tilbake til utgangspunktet.

Faktorer og individuelle mekanismer

Faktorer som utløser vasokonstriksjon kan være av eksogen (ytre) eller endogen (indre) opprinnelse. Omgivelsestemperatur er et eksempel på førstnevnte. Kutan vasokonstriksjon vil oppstå når kroppen eksponeres for streng kulde. Eksempler på endogene faktorer er det autonome nervesystemet, sirkulerende hormoner og iboende mekanismer knyttet til blodkarene selv (også referert til som myogen respons).

Endogene medisiner

Vasokonstriksjon er en kroppsmekanisme som forhindrer ortostatisk hypotensjon. Det er en del av en negativ feed back loop hvor kroppen forsøker å gjenopprette homeostase. 
Vasokonstriksjon forekommer også i overfladiske blodkar hos varmblodige dyr når deres omgivende miljø er kaldt. Denne prosessen sender oppvarmet blod til sentrum av dyret, og hindrer derved tap av varme.

Patologi

Vasokonstriksjon kan være en medvirkende årsak til erektil dysfunksjon. En økning i blodstrømmen til penis forårsaker en ereksjon.
Uønsket vasokonstriksjon kan også spille en rolle i sekundær hypertensjon.
Barely Lethal

Om filmen

Filmen hadde en begrenset kinopremiere i USA 29. mai 2015, mens den ikke har fått noen dato i Norge.

Handling

En tenåringsspesialagent savner å ha et normalt liv, og forfalsker sin egen død slik at hun kan begynne på en vanlig skole. Men hun oppdager snart at å overleve high school kan være vel så tøft som internasjonal spionvirksomhet.
Bjørn F. Rørvik

Bakgrunn og arbeid

Rørvik er oppvokst på Jevnaker på Hadeland i Oppland fylke. Han er utdannet ved medialinja ved Høgskulen i Volda med fordypning innen film og fjernsyn. Etter endt utdannelse har han arbeidet med film og video for bedrifter og barn, som kinomaskinist og radiotekniker. Bjørn F. Rørvik debuterte som forfatter i 1996 med Reddikhaien, en vilter og humoristisk bildebok om den lure reven og den forsiktige grisen, to kamerater som går igjen i flere av de andre bøkene. Fortellingene om reven og grisen er illustrert av tegneren Per Dybvig. Reven og Grisungen finnes også som lydbøker og PC-spill.
Boka Bukkene Bruse på badeland var tiårets mestselgende barnebok i Norge for perioden 2008 til 2017.
Cercophana

Utseende

Middelsstore (vingespenn gjerne ca. 70 millimeter), bredvingede, litt spinkle spinnere. Vingene er lys gulbrune eller rødbrune med et brunt tverrbånd og en liten, hvit flekk i forvingen, men uten øyeflekker. Hos hannene (som kan kjennes på fjærformede antenner) er bakvingens bakhjørne trukket ut til en bred, utovervendt stjert.

Utbredelse

Begge artene lever i Chile.
Basketball under Panamerikanske leker 1971

Basketball under Panamerikanske leker 1971. Basketball var en av flere sporter som var med i de sjette Panamerikanske leker som ble arrangert i Cali i Colombia fra 30. juli til 13. august 1971. Det var en turnering for menn og en for damer, Brasil vant begge. Tretten herrelag deltok og sju damelag.
Svanegås

Taksonomi

Arten ble tidligere klassifisert i slekten Cygnopsis, men den ble reklassifisert til Anser av del Hoyo m. fl. i 2014. Det vitenskapelige navnet Anser cygnoides ble samtidig endret til Anser cygnoid.

Beskrivelse

Svanegås tilhører grågjessene og har ei grålig fjærdrakt, ispedd brunt og rødbrunt. Ville fugler har alltid sort nebb og aldri panneknøl. Semi-ville og domestiserte fugler har typisk en hvit kant av varierende bredde i overkant av nebbet og en karakteristisk knøl i pannen. Enkelte domestiserte former kan ha helhvit eller tilnærmet helhvit fjærdrakt.
Svanegås er den nest største gåsa blant gjessene, etter grågåsa (Anser anser). Kroppen måler normalt 80–94 cm. Hannen er marginalt større enn hunnen og veier typisk cirka 3,5 kg. Hunnen veier normalt 2,85–3,45 kg. Vingespennet er cirka 165–185 cm.

Domestisering

Gjess ble trolig domestisert for omkring 5 000 år siden. I Vesten stammer tamgåsa i hovedsak fra grågås og kalles Anser anser domesticus, mens den i Asia stammer fra svanegås og kalles Anser cygnoid domesticus. Det er imidlertid mer uklart når denne arten ble domestisert, men det er klart at det må ha skjedd før midten av 1700-tallet. Mange tror imidlertid at det kan ha skjedd i Kina alt omkring år 1000 f.Kr.
Det domestiserte avkommet etter denne arten kalles gjerne knølgås eller afrikansk gås og kinesisk gås. Navnet knølgås stammer fra panneknølen den domestiserte formen utvikler. De domestiserte formene blir gjerne betydelig større enn viltformen og deles ofte inn i raser.
Sagaen om kjalnesingene

Sagaen om kjalnesingene (Kjalnesinga saga eller Búa saga Andríðarsonar – «Sagaen om Bue Andridson») er en islendingesaga fra tidlig på 1300-tallet. Historien foregår på det sørvestlige Island og i Norge i Harald Hårfagres regjeringstid (ca 860-930) og handler om Búi Andríðsson, hans kone Fríðr og sønnen Jökul Búasonar, som til sist blir farens banemann. Sagaen har blitt beskrevet som «a colourful and entertaining work reminiscent in many ways of legendary sagas».
Bui oppholder seg i Norge, hvor han bor hos «Kong Dovre» av Dovrefjell, og gifter seg med kongens datter Frid. De får sønnen Jøkull sammen, men faren anerkjenner ikke sønnen. Sagaen ender med en kamp mellom far og sønn hvor faren dør, mens sønnen flykter. Historien i sagaen videreføres i Tåtten om Jøkel Buesson, som forteller om Jökuls videre eventyr, «a tale whose events are even more improbable than those of the saga.»
Oversatt til bokmål av Arnhild Mindrebø i 2014.
Cyclomera

Utseende

Middelsstore (14–30 millimeter), kraftige, matte, rødbrune til brunsvarte oldenborrer. Forkroppen er tett hårete. "Snuten" (clypeus) har avsatte forhjørner og er krummet mellom disse.

Utbredelse

Slekten er utbredt i Mosambik og Natal-provinsen i Sør-Afrika.
Brun kveldvikler

Utseende

En middelsstor (vingespenn 12-15 millimeter), brunspraglete vikler. Som hos mange andre arter i slekten Epinotia er den nokså variabel i fargen. Ofte er det en stor, trekantet, hvit flekk ved forvingens bakkant og en mindre flekk ved bakhjørnet. Bakvingen er lyst gråbrun.

Levevis

Larven lever på rakler av bjørk (Betula spp.) og svartor (Alnus glutinosa).
De voksne viklerne flyr fra april til juni. Lenger sør finnes det også en andre generasjon, med larver som utvikler seg mellom sammenrullede blader, som flyr i august-september.

Utbredelse

I Norge er den funnet over hele landet bortsett fra Finnmark.
Høeg (adelsslekt)

Høeg eller Høg er en dansk uradelig slekt fra Jylland, som er utdød i Danmark, men som fortsatt lever i Tyskland. Slekten førte i sitt våpen et halvt villsvin, i likhet med familien Bugge (slekt), som slekten utvilsomt er beslektet med. Slektens eldste kjente medlemmer er to brødre, ridderen Lage Rød (nevnt 1350 og 1354) og riksråd Bo Høg (1367 og 1377) til Ørum. Han var far til Christen Høg, hvis sønn Bo Høg til Tanderup og Astrup døde mellom 1478 og 1484, trolig som slektens sidste mand, og ridderen Per Høg (nevnt 1394 og 1408) til Tanderup. Han var far til Sophie Høg, som 1406 ble gift med riksråd Niels Eriksen Banner (nevnt 1406 og 1435), og hvis etterkommere tok navnet Høeg, mens de fortsatte å føre familien Banners våpen (slekten kalles derfor ofte Banner-Høeg). Niels Eriksen Banner var far til ridderen Peder Høeg (nevnt 1466 og 1472) til Eskær, hvis sønn var riksråd Niels Høeg (død 1524) til Eskær, og til ridderen Eskild Nielsen (død 1493 eller 1494), hvis sønn Jacob Høg (nevnt 1524 og 1528) til Lergrav, Eskær og Vang var far til Just Høeg (død 1557) til Vang og Lergrav. Han var far til Jacob Høeg (død 1610) til Trudsholm, hvis sønnesønns sønn Iver Høg (1652-1683) ble opptatt i friherrestanden, og til Stygge Høeg (død ca. 1630) til Vang, Kærgårdsholm og Stensgård, som var far til ridderen Jens Høeg (1591-1648) til Vang, riksråd Mogens Høg (1593-1661) til Kærgårdsholm og rikskansler Just Styggesen Høeg (1584-1646) til Gjorslev, hvis sønner var Stygge Høeg (nevnt 1653 og 1682) til Gjorslev og visestattholder Just Høeg (1640-1694) til Gjorslev og Fultofte. Slekten lever nå i Tyskland.
Foreldre & Barn

Foreldre & Barn er et norsk månedlig magasin for småbarnsforeldre. Det ble startet i 1976 av journalist Per-Arne Kjos, lege Bjørn Nicolaissen og designer Hans Jørgen Toming. Første nummer kom i januar 1977 og magasinet blir idag utgitt av bladforlaget Egmont Publishing. Martine Lunder Brenna har vært bladets redaktør siden 2018. Det kommer ut med tolv nummer i året.
Harpbreen

Harpbreen er en sidebre som flyter sørover fra breskaret vest for Harp Hill og ut i Commonwealthbreen i Taylor Valley i Victoria Land i Antarktis. Den ble navngitt av Advisory Committee on Antarctic Names i 1997 i sammenheng med Harp Hill.
Vippeparlament

Vippeparlament (engelsk: hung parliament) er et begrep som brukes i topartisystem, først og fremst i Storbritannia, om en situasjon der ingen av de to store partiene har fått rent flertall etter et parlamentsvalg, og dermed ikke kan danne flertallsregjering alene.
Storbritannia har i moderne tid hatt tre vippeparlament; etter valget i 1974, etter valget i 2010 og valget i 2017. I 1974 førte det til en mindretallsregjering med Labour, og et nytt valg bare åtte måneder senere. I 2010 gikk De konservative og Liberaldemokratene inn i en koalisjon som satt i fem år.
Situasjonen med et vippeparlament løses ved dannelsen av en mindretalls- eller koalisjonsregjering, men dette regnes som problematisk. Dette i motsetning til land med forholdstallsvalg, som for eksempel Norge, der mindretalls- og koalisjonsregjeringer er normen mer enn unntaket. I land med proporsjonelle valgsystem kan det imidlertid oppstå blokker av partier, og hvis ingen av de store blokkene oppnår flertall oppstår en situasjon som minner om vippeparlament. Ved Riksdagsvalget i Sverige 2010 var det for eksempel to klare blokker: De rödgröna og Alliansen, men ingen av de to blokkene oppnådde rent flertall.
«Smetlivyj»

Historie

«Smetlivyj» ble bestilt av Sovjetunionen tidlig på 1960-tallet. Kjølen ble lagt i juli 1966 og jageren gikk inn i den sovjetiske Svartehavsflåten i 1969. I 1990 ble skipet tatt ut av tjeneste for å gjennomgå nødvendige reparasjoner og utbedringer. Etter kollapsen til Sovjetunionen i 1991 ble «Smetlivyj» en del av den nyetablerte russiske marinen. Skipet ble satt inn i tjeneste igjen i 1995 og var nå utrustet med det mer moderne SS-N-25-missilsystemet. I august 2008 var «Smetlivyj» involvert i den russisk-georgiske krigen. Skipet var en del av en russisk innsatsstyrke fra Svartehavsflåten som innførte en de facto sjøblokade av republikken Georgia. I 2009 ble skipet igjen nødt til å ligge i havnen for reparasjoner og vedlikehold, og det var først i midten av 2011 at det kom tilbake i tjeneste og tok del i en rekke øvelser med enheter fra den italienske marinen i Middelhavet. Per dags dato (mars 2014) er «Smetlivyj» den eneste jageren av den aldrende Kasjin-klassen som fortsatt er i aktiv tjeneste.
På bakgrunn av uroen og den økte spenningen i Syria i august 2013, samt nærværet av mange vestlige krigsskip i området, valgte Russland å sende «Smetlivyj» og en rekke andre krigsskip til Syrias kyst for å patruljere og styrke sitt nærvær i området. Russiske krigsskip ble også sendt i tilfelle det ble nødvendig å evakuere russiske statsborgere fra Syria.
Cirkus Modern

Cirkus Modern var et norsk rockeband som var aktivt i perioden fra 1983 til 1986. 
Bandet hadde en viss suksess med sine to første album med melodiøs pop og vokalist Helge Gaarders fantasirike tekster. Trøst solgte 3000 eksemplarer, noe som var relativt bra for en norsk rocke-LP i 1985. Anmelderne var positive, og gruppen turnerte mye og var på TV flere ganger. Bl.a. spilte de i 1985 både på Roskildefestivalen og Kalvøyafestivalen.
Bandet antas av platesamlere å være det eneste norske band som har utgitt tre LP-plater og ingen syvtomssingler. Det kan også nevnes at versjonen av "Karianne" på maxisingelen er kortere enn albumversjonen. Cirkus Modern ble oppløst kort tid etter utgivelsen av Pans Pauker. Albumet var et tidlig eksperiment med programmerte trommer og fikk hard medfart av anmelderne. 
Gruppen hadde høy utskiftningshastighet på bassister. Jørn Christensen og Helge Gaarder spilte (ukreditert) på førstealbumet, Bjørn E. Pettersen på Trøst og Jørgen Lie på Pans Pauker (1986). I tillegg spilte Ståle Hoff bass på enkelte låter, blant annet Karianne. 
Christensen og Snortheim spilte på samme tid i Langsomt Mot Nord.
Triadocupedidae

Historie

Gruppen er kjent fra Trias (235-221 millioner år før nåtid) fra Kirgisistan og overlevde trolig til tidlig Jura.
Nicky Hilton

Biografi

Nicky Hilton flyttet mellom flere hjem i ungdomsårene, inkludert en suite i Waldorf-Astoria Hotel i Manhattan i Beverly Hills, og The Hamptons på Long Island i New York.
Nicky og hennes søster Paris er kjent for sine jet-set-liv, selv om Nicky har holdt en lavere profil enn søsteren. Den 15. august 2004 giftet hun seg med Todd Andrew Meister i et bryllupskapell i Las Vegas. Bijou Phillips var forlover, og Tara Reid brudepike, og ekteskapet opphørte kort tid etterpå.
Hilton er gift med James Amschel Victor Rothschild, nevø av Jacob Rothschild.
Reservoir Exploration

Reservoir Exploration Technology ASA OSE: RXT er et norsk selskap som er spesialisert på innsamling av havbunnsseismikk.
Selskapet har kontorer i Abu Dhabi, Aserbajdsjan, Houston, Kasakhstan, London, Moskva og Rio de Janeiro i tillegg til hovedkontor i Oslo.
Reservoir Exploration hadde inntekter fra oljeproduksjon på 14,5 millioner dollar i februar 2010. Riggen RXT 2 produserte noe mindre enn planlagt i Nigeria, mens RXT 4 og 5 hadde høyere enn forventet produksjon på brasiliansk sokkel. Selskapet søkte om konkurs i juni 2013.
Kelsey Grammer

Priser og utmerkelser

Han har vunnet fire Emmy-priser for sin rolle som Frasier Crane, og en for sin rolle (stemme) som Sideshow Bob. Han har også vunnet to Golden Globes (begge for rollen som Frasier Crane).
I 2001 fikk han en stjerne på Hollywood Walk of Fame.

Bakgrunn

Grammer ble født på Saint Thomas på De amerikanske Jomfruøyer. Hans familie er blitt sagt å være forfulgt av tragedier. I 1968 ble hans far drept like utenfor sitt hjem og i 1975 ble hans søster drept etter først å ha blitt bortført. I 1980 ble hans halvbror drept av en hai.
Ullensaker Kulturhus

Ullensaker Kulturhus hadde sin offisielle åpning i 1999. 
Kulturhuset er et moderne flerbrukshus som i tillegg til å romme scener for artister i alle sjangre også rommer Ullensaker bibliotek og kino. Ullensaker Kulturhus fått status som et regionalt kulturhus for hele øvre Romerike. 
Bygget kostet ca 70 millioner kroner. 5 millioner var statsstøttet og 65 millioner kroner ble finansiert av kommunen. Bygget ble tegnet av LPO arkitekter AS.
Den armensk-katolske kirke

Historie

Etter at den armenske apostoliske kirke sammen med de øvrige orientalske ortodokse kirker brøt med den katolske kirke etter konsilet i Kalkedon i 451, søkte flere armenske biskoper å opprettholde enhet med den katolske kirke. I 1195, under korstogene, gikk kirken i det armenske kongedømmet i Kilikia inn i en union med den katolske kirken, og denne varte fram til kongedømmet ble erobret av mamelukkene i 1375. Denne unionen ble formelt gjenopprettet i 1439, men hadde lenge ingen praktisk betydning.
I 1742 etablerte pave Benedikt XIV formelt den armensk-katolske kirke, to år etter at katolikken Abraham Ardzivian hadde blitt valgt til patriark i Sis (Kilikia). Hovedsete ble senere flyttet til utenfor Beirut, og i 1749 til dagens lokasjon i Bzoummar. Under folkemordet på armenerne 1915 til 1918 ble medlemmene av kirken geografisk spredt, bl.a. til Armenia, USA, Sør-Amerika, Libanon og Syria.
Fekting under Sommer-OL 2020 – Kvalifisering

Kvalifiseringen til fektekonkurransene under Sommer-OL 2020 vil ta utgangspunkt i verdensrankingen som blir offentliggjort 4. april 2020. I tillegg vil det være fire forskjellige kontinentale kvalifiseringsturneringen for å supplere verdensrankingen. 212 fektere vil kvalifisere seg i tolv forskjellige øvelser.